**ELVL HNT töörühma koosoleku (Teams ja kohapeal ELVL büroos) protokoll**

Tallinn, 07.02.2024

Algus kell 09.00, lõpp kell 10.35

Osalejad Teamsis: Tiivi Tiido, Mari-Epp Täht, Priit Põldma, Anneli Eesmaa, Kaarel Rundu, Carmen Viherpuu, Meeli Pärna, Birgit Tammjõe-Tulp, Ene Täht, Jan Trei.

Osalejad büroos: Robert Lippin, Laur Kaljuvee, Maris Toomel, Marju Randlepp, Marju Aolaid, Angela Saksing.

Kutsutud külalised: Kadi Reintam (Teams), Helmut Hallemaa.

Puudusid: Krõõt Kiviste, Riho Raave, Heiki Hansen, Larissa Degel, Tiina Oraste.

Protokollis: Angela Saksing

Päevakord:

1. Töörühma esimehe valimine;
2. Laekunud riigieelarve 2025. a läbirääkimiste ettepanekute läbivaatamine;
3. Ühiste ELVL HNT töörühma 2025. a riigieelarve ettepanekute kujundamine ja koondamine;
4. HNT töörühma 2025. a tööplaani arutelu;
5. Koolitoidu teekaart;
6. Kohapeal tekkinud küsimused.
7. **Töörühma esimehe valimine**

Valimisprotsessi tutvustas ja viis läbi ELVL asedirektor Jan Trei. Valimisprotsess toimus Teamsi keskkonnas ja hääletamine Chatis.

Ettepanek Jan Treilt: kandidaadiks Maris Toomel, ELVL juhatuse liige.

Põhjendus: Oleme liidus minemas seda teed, et juhatuse liige juhatab mingit valdkonna töörühma ja seda selleks, et tuua valdkonna teemasid juhatusse.

Kas Kas Maris Toomel on nõus? – Maris Toomel: JAH

Teisi kandidaate ei esitatud.

Suleti nimekiri Maris Toomeli kandidatuuriga.

Hääletamise tulemus: 13 poolthäält.

Otsustati: Maris Toomel on valitud ELVL HNT töörühma esimeheks.

1. **Laekunud riigieelarve 2025. a läbirääkimiste ettepanekute läbivaatamine**




1. **Ühiste ELVL HNT töörühma 2025. a riigieelarve ettepanekute kujundamine ja koondamine**

Töörühm valis ettepanekud, millega 2025.a riigieelarve läbirääkimistel edasi liikuda, esitades need ka ELVL juhatusele:

* **Koolieelsete lasteasutuste õpetajate tööjõukulu toetus.** *Peab suurenema ja olema kasvavas sünkroonis õpetaja alampalgaga. Lasteaiaõpetajate palgatoetuse arvestuse muutmine, s.h võrdsetel põhimõtetel toetus* ***kõigile*** *omavalitsustele (praegu osad KOVid toetust ei saa).*
* **Haridustoetuse õiglane jaotus.** *Õpilaste arvu kasvuga kaasnevad KOVile täiendavad kulud nelja kalendrikuu osas (sept - dets), sh tuleb vaadata üle HEV laste rahastus, sest puudutab ka neid, sest tuge vajavate laste arv tavaliselt septembris oluliselt suurem. Andmed, mis võetakse eelmise aasta novembri seisuga on hoopis teised (s.h HEV lapsed) kui need, mis on uue õppeaasta alguses.*

*Lisatud Rae VV näide põhjenduseks, so koos õpilaste arvu kasvuga ja täiendava KOV kuluga (13.12.22)*



* **Tervisliku koolilõuna toetuse suurendamine kuni kahele eurole.** *Antud ettepanek oli ELVL HNT töörühma ettepanek 2023.a RE läbirääkimisteks:*

*Kasvav inflatsioon, sh toidukaupade hinnatõus ei võimalda kehtiva (alates 01.01.2018) ühe euro suuruse toetuse juures õpilase kohta ühes õppepäevas enam pakkuda kvaliteetset ja täisväärtuslikku koolilõunat. (Koolitoidu Liidu ettepanek ühe koolilõuna hind 1,5 eurot ja alla 100 õpilasega koolis 1,8 eurot). NB! 2025. a suvest on plaanis kehtestada uus määrus koolitoidule, mille kohaselt kvaliteetne toit on prioriteet ja selle pakkumiseks välja arvutatud hind ca 1.50, mis kallineb ca 14 % veel.*

1. **HNT töörühma 2025. a tööplaani arutelu**



Töörühm tutvus tööplaani kavandiga.

Otsustati: lisada tööplaani punkt „Koolijuhi kompetentsi mudel“.

1. **Koolitoidu teekaart**



Kuulati Kadi Reintami (Sotsiaalministeerium) ülevaadet „Koolitoidu teekaardist“. Helmut Hallemaa küsis, mis on ajagraafik, sest koolitoidu hind uue määruse järgi on suurem. Kadi Reintam vastas, et kulude analüüs on tehtud, maksumuseks on 1,50 ja uue määrusega tõuseb tõenäoliselt 14%. Ees seisavad läbirääkimised ja poliitilised otsused selles osas, mis saab edasi, suur roll on siin ka HTMil.

Saadud info võeti teadmiseks.

1. **Kohapeal tekkinud küsimused**

* Laur Kaljuvee tõstatas küsimuse e-eksamite teemal. Jaanuari lõpus toimunud HTM infotunnis e-eksamite kohta selgus, et eksamite edukaks läbiviimiseks on vaja luua spetsiifilised tingimused, mis tähendab, et väga paljudel koolidel on vaja riistvara juurde osta. Tarneajad kaupadel on sellised, et eksamite algusajaks ei ole enam võimalik valmis saada. Rakvere linna munitsipaalkoolide hinnangulised kulud riistvarale 40 000 eurot, millele lisandub IT-personal, kes peaks eksamite ajal tehnilist tuge pakkuma. Kas ja kuidas ELVLi juhatus sellest võiks teada anda, et järjekordne lisakoormis juba kinnitatud eelarvete ja võimatult kiire täitmise tähtajaga. Kuidas on olukord teistes KOVides?

Töörühm leidis, et HTM võiks anda KOVidele teada oma pikaajalistest plaanidest, tegevustest, mis toovad KOVidele kaasa kulusid. Laur Kaljuvee saadab töörühmale e-kirja e-eksamite kohta. Uurime, kuidas on antud teema osas olukord teistes KOVides.

* Alushariduse seadusest. HTMi infotund toimub 14. veebruaril, teemaks ELVLi esitatud ettepanekud eelnõusse. ELVL oli ainukene, kes ei kooskõlastanud antud seadust. Tagasiside haridusministri poolt on olnud, et ELVL ei olnud nõus vaid kahe punktiga.
* Linnade ja Valdade Päevad toimuvad 10.-11. aprilll Tartus. KOV haridusjuhtide päev toimub 11. aprillil põimituna teiste teemade vahele. Otseselt KOV haridusjuhte puudutavad teemad on alushariduse seadus, formaalse ja mitteformaalse õppe lõiming ja sellega seotud hariduspoliitika muudatused ja õppimiskohustusliku ea tõstmise teema.
* 19. veebruari kohtumine HTMis, kus alustatakse kollektiivlepingu läbirääkimisi. Osad KOVid on plaaninud minna, teised ei ole. Küsimus on, mis on KOVide roll läbirääkimistel? Kui rahakott on riigi käes? 15. veebruaril korraldab ELVL infotunni antud teemal KOV juhtidele.
* Õpetaja karjäärimudel, mis on ministrile üle antud ei ole kõigi KOVide nägemus karjäärimudelist. Ministrile on üle antud Madis Somelari töörühma poolt koostatud mudel.

/allkirjastatud digitaalselt/

Maris Toomel

HNT töörühma esimees